AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai

1. Parengto tarybos sprendimo projekto tikslai ir uždaviniai:

Tikslas – perduoti Molėtų rajono savivaldybės administracijai (toliau – Administracija) patikėjimo teise valdyti, naudoti ir disponuoti savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį nekilnojamąjį turtą – savivaldybės ir socialinius būstus, esančius Molėtų r. sav. teritorijoje, teikiant paramą būstui įsigyti ar išsinuomoti Lietuvos Respublikos paramos būstui įsigyti ar išsinuomoti įstatymo nustatyta tvarka.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Priėmus sprendimą ir pasirašius turto perdavimo aktą, VĮ Registrų centre Administracijai bus įregistruota turto patikėjimo teisė.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Šiuo sprendimu perduodamas Savivaldybei nuosavybės teise priklausantis turtas apskaitytas Administracijos buhalterinėje turto apskaitoje, tačiau VĮ Registrų centre nebuvo įregistruota turto patikėjimo teisė. Siekiant įregistruoti turto patikėjimo teisę VĮ Registrų centre, reikia pateikti turto savininko sprendimą, turto priėmimo ir perdavimo aktą. Savivaldybės ir socialiniai būstai nuomojami, teikiant paramą būstui įsigyti ar išsinuomoti Lietuvos Respublikos paramos būstui įsigyti ar išsinuomoti įstatymo nustatyta tvarka.